কিনাবালু পর্বত

কিনাবালু পর্বত এর অবস্থান মালেশিয়ান সাবাহপ্রদেশের, কোটা কিনাবালু এর ৮০ কিলোমিটার পূর্বে. এটি কিনাবালু জাতীয় উদ্যানে অবস্থিত, যা একটি ইউনেস্কো বিশ্ব ঐতিহ্যবাহী স্থান. == জানুন == কিনাবালু পর্বত বোর্নিওর সবচেয়ে উঁচু পর্বত। আপনি লো'স পিকের (৪০৯৫.২ মিটার বা ১৩.৪৩৫.৭ফুট সমুদ্রপৃষ্ঠ থেকে) শীর্ষে উঠতে পারেন। পর্বতটির উচ্চতা প্রায়শই ৪,১০১ মিটার হিসাবে উপস্থাপন করা হয় তবে স্যাটেলাইট ইমেজিং এটিকে ভুল বলে প্রমাণ করেছে। পাহাড়টি স্থানীয়দের কাছে পবিত্র। তাদের পূর্বপুরুষদের আত্মা পাহাড়ের চূড়ায় বাস করে বলে তাদের বিশ্বাস। পূর্বে, প্রতিবার আরোহণের সময় চূড়ায় একটি মুরগি বলি দেওয়া হত কিন্তু আজকাল এই অনুষ্ঠানটি বছরে একবারই ঘটে এবং অনুষ্ঠানে আত্মাকে শান্ত করার জন্য মাত্র সাতটি মুরগির প্রয়োজন হয়। কিনাবালু পর্বত বিশ্বের সবচেয়ে সহজগম্য পর্বতগুলির মধ্যে একটি হিসাবে পরিচিত। এটিতে আরোহণের জন্য বিশেষ কোন পর্বতারোহণের দক্ষতার প্রয়োজন নেই। বেশিরভাগ পর্যটকরা যে ট্রেইলটি ব্যবহার করেন সেটিকে'ট্রেক অ্যান্ড স্ক্র্যাম্বল' হিসেবে বর্ণনা করা হয়েছে। স্থানীয়রা ৩ বছর বয়স থেকে পাহাড়ে আরোহণ শুরু করে এবং শীর্ষে পৌঁছানো সবচেয়ে বয়স্ক ব্যক্তির বয়স ছিলো ৮০ বছর। যাইহোক, একজন ব্যক্তি পর্বত আরোহণ কতটা উপভোগ করেন তা নির্ভর করে কতটা কর্মক্ষম এবং উচ্চ স্তরে পাতলা বাতাসের সাথে কতটা তিনি মানানসই তার উপর। তবুও,পর্বত একটি বিপজ্জনক জায়গা হতে পারে, বিশেষ করে বৃষ্টির সময় বা যখন কুয়াশা থাকে। গড়ে, প্রতি বছর আনুমানিক ২০,০০০ জন লোকের মধ্যে একজন আরোহণের চেষ্টা করে গুরুতর সমস্যায় পড়ে। যখন বৃষ্টি হয় এবং ঘন কুয়াশা কয়েক ফুট দৃশ্যমানতা কমিয়ে দেয় তখন উঁচু ঢালগুলি খুব পিচ্ছিল হতে পারে। যদিও চার ঘণ্টারও কম সময়ে চূড়ায় উঠা ও নামা করা সম্ভব, বেশিরভাগ পর্বতারোহীরা লাবন রাতায়(সমুদ্রপৃষ্ঠ থেকে ৩২৭২.৭ মিটার উপরে) এক রাত কাটানো সহ দুই দিন সময় নেন। পর্বতশীর্ষে সূর্যোদয় অবলোকন করার জন্য শিখরে চূড়ান্ত আরোহন দ্বিতীয় দিনের প্রথম দিকে (অধিকাংশ ০২.৩০) শুরু করা হয়। মধ্য সকালে শ্বাসরুদ্ধকর দৃশ্যগুলিকে অস্পষ্ট করে কুয়াশা গড়িয়ে পড়তে শুরু করে। নভেম্বর এবং ডিসেম্বরে বৃষ্টি হলেও এপ্রিল মাসে পর্বতারোহণের আবহাওয়া সবচেয়ে ভাল থাকে। তাপমাত্রা প্রধান উদ্যানে স্বস্তিকর ২০-২৫°সেলসিয়াস থেকে শুরু করে উপরের দিকে (আবহাওয়ার উপর নির্ভর করে) হিমাঙ্কের কাছাকাছি পর্যন্ত থাকে। এক্ষেত্রে উপযুক্ত পোশাক প্রয়োজন, অন্যথায় আপনি ঠান্ডার কবলে পড়তে পারেন এবং অসুস্থ হতে পারেন। যদি সম্ভব হয়, পূর্ণিমার সময় চূড়ায় আরোহণ করুন কারণ এটি সাদা দড়িকে আলোকিত করতে সাহায্য করে যা আরোহণের পথকে চিহ্নিত করে দেয় এবং আপনি কোন হেড টর্চের প্রয়োজন ছাড়াই দেখতে পারবেন(একবার গাছের রেখা থেকে মুক্ত হবার পর) , যা একটি উপভোগ্য বায়ুমণ্ডলীয় অভিজ্ঞতা। == কিভাবে আসবেন == === বাস যোগে === কিনাবালু পার্কের প্রবেশদ্বারটি কোটা কিনাবালু থেকে পৌঁছানো খুব সহজ। প্রথম বিকল্পটি হল শহরের কেন্দ্রস্থলে নাইট মার্কেটের কাছে লং ডিস্টেন্স বাস স্টেশন থেকে একটি মিনিভ্যান নেয়া, যা সরাসরি পার্ক সদর দপ্তরে যাবে। মিনিভান যাত্রীপূর্ণ হলে ছেড়ে যায়, যাওয়া আসায় ১৫ রিঙ্গিত খরচ হয় এবং যাত্রাটিতে ১.৫ ঘন্টা সময় লাগে। দ্বিতীয় বিকল্প হল শহরের কেন্দ্র থেকে ১০ কিলোমিটার উত্তর-পূর্বে ইননামের কোটা কিনাবালু উত্তর বাস টার্মিনাল থেকে একটি বাস নেয়া। যাত্রায় ১-২ ঘন্টা সময় লাগে এবং ১০-১৫ রিঙ্গিত খরচ হয়। রানাউ, সান্দাকান বা তাওয়াউ যাওয়ার বাসগুলি পার্কের প্রবেশদ্বার দিয়ে যাবে। এছাড়াও যদি আপনি পাহাড়ের কাছে যাওয়ার সময় একটি সুন্দর দৃশ্য দেখতে চান, তাহলে ০৮.০০ এর আগে চলে যাওয়া এবং বাসের বাম পাশে সিট নেয়া ভাল। সান্দাকান থেকে বাসগুলি ট্রিপটি ৫ ঘন্টারও কম সময়ে করে। === ট্যাক্সি যোগে === একটি বিকল্প হল জালান পাডাং-এর কাছে ট্যাক্সি স্টেশনে একটি দূর-দূরত্বের শেয়ার্ড ট্যাক্সি নেওয়া। কোটা কিনাবালু এবং পার্কে যাওয়া আসায় রাইড প্রতি ১৫-১৮ রিঙ্গিত খরচ হওয়া উচিত। ট্যাক্সিগুলিতে(টয়োটা আনসার) সাতজন যাত্রী হয়ে গেলেই ছাড়ে, তাই আপনাকে কিছুক্ষণ অপেক্ষা করতে হতে পারে। অথবা আপনি খালি থাকা যাত্রী আসনের ভাড়া প্রদান করে অনতিবিলম্বে চলে যেতে পারেন। কোটা কিনাবালু-এ সাধারণ(অর্থাৎ শেয়ার করা নয়) ট্যাক্সিগুলি যাওয়া আসার একদিনের ড্রাইভের জন্য ১৫০-২০০ রিঙ্গিত বা তার বেশি মূল্যে তাদের পরিষেবা দেওয়ার চেষ্টা করে। পাবলিক বাস বা শেয়ার্ড ট্যাক্সিতে ভ্রমণ করতে পারার সুবিধা থাকা সত্ত্বেও বাজেট সচেতন পর্যটকদের জন্য এটি একটি অপ্রয়োজনীয় বিকল্প। সুবিধার জন্য, কিনাবালু পর্বত পার্কে যাওয়া আসার পরিবহন, আরোহনের অনুমতি, আবাসন এবং ইংরেজিতে বলায় পারদর্শী মাউন্টেন গাইড বুকিং নেয়া যেতে পারে এখান থেকে Official Mount Kinabalu Climb Booking & Information Centre === গাড়িতে === কোটা কিনাবালু বিমানবন্দর হতে সহজলভ্য গাড়ি ভাড়া করে নিজে ড্রাইভ করা হল আরেকটি বিকল্প। যারা বাম দিকে গাড়ি চালাতে অভ্যস্ত তাদের জন্য ড্রাইভিং একটি সহজ বিকল্প এবং এতে করে বিভিন্ন স্থানে থামার সুযোগ হয়। গাড়ি ভাড়ার পরিমাণ আলোচনা সাপেক্ষে তাই বিভিন্ন কোম্পানির অফারের পরিমাণ তুলনা করুন। কোটা কিনাবালু কেন্দ্র থেকে পার্কের প্রবেশদ্বারের দূরত্ব মাত্র ১০০কিমি, যেখানে শেষ ৪০কিমি বিক্ষিপ্তভাবে জনবহুল পাহাড়ী রাস্তা। আপনাকে কিনাবালু পার্কের দিকে নির্দেশকারী সড়ক সাইনবোর্ড খুব কমই আছে এবং যাত্রাপথে বেশ কয়েকটি মহাসড়ক সংযোগস্থল রয়েছে(মানচিত্রে রুটটি খুবই সহজ মনে হওয়া সত্ত্বেও)। সবচেয়ে ভাল বিকল্প হল কোটা কিনাবালুর বইয়ের দোকানগুলির একটি থেকে ভাঁজকরা একটি সড়ক মানচিত্র কিনে নেওয়া, পার্কে যাওয়ার পথে শহরগুলি চিন্হিত করা এবং সেই শহরগুলির পাশ দিয়ে রাস্তার সাইনবোর্ড গুলি অনুসরণ করা। আরও দুঃসাহসী ভ্রমণকারীদের জন্য, ট্রিপটি ভাড়া করা মোটরবাইকে করা যেতে পারে। জেনে রাখুন পাহাড়ি রাস্তায় (ভ্রমণের শেষ ৪০ বা তার বেশি কিমি) কোনো পেট্রোল স্টেশন থাকবে না এবং পার্কে যাওয়া আসার যাত্রার জন্য আপনার পর্যাপ্ত জ্বালানী আছে তা নিশ্চিত করা উচিত। === সফরের মাধ্যমে === অনেক ট্যুর কোম্পানি আছে যারা কোটা কিনাবালু থেকে ১৫০-২০০ রিঙ্গিতে দিনের সফর পরিচালনা করে। সফরে সাধারণত ভর্তি ফি এবং হোটেল পিকআপ অন্তর্ভুক্ত থাকে, কখনও কখনও পোরিং হট স্প্রিং এ থামে এবং মধ্যাহ্নভোজও এতে অন্তর্ভুক্ত থাকতে পারে। == ফি এবং অনুমতি == 'প্রয়োজনীয় ফি': উদ্যানে প্রবেশ ফি: ৩ রিঙ্গিত(মালয়েশিয়ান), ৫০রিঙ্গিত(অ-মালয়েশিয়ান), ১রিঙ্গিত(১৮ বছরের নিচে মালয়েশিয়ান), ১০রিঙ্গিত(১৮ বছরের নিচে অ-মালয়েশিয়ান) আরোহনের অনুমতি: ৫০রিঙ্গিত(মালয়েশিয়ান), ২০০রিঙ্গিত(অ-মালয়েশিয়ান), ৩০রিঙ্গিত(১৮ বছরের নিচে মালয়েশিয়ান), ৪০রিঙ্গিত(১৮ বছরের নিচে অ-মালয়েশিয়ান) আরোহণ বীমা: ৭রিঙ্গিত গাইড ফি: ২৩০রিঙ্গিত/দল(টিম্পোহন গেট থেকে) টিম্পোহন গেট হয়ে যাওয়া আসার পরিবহন: পথ প্রতি ১৬.৫০রিঙ্গিত(১-৪ ব্যক্তি), ৪রিঙ্গিত/ব্যক্তি(৫ ব্যক্তি এবং তার বেশি)। টিম্পোহন গেট পর্যন্ত নিজেও হাইক করা সম্ভব। তবে মনে রাখবেন,এটি আপনার ভ্রমণে একটি অতিরিক্ত ঘন্টা বা তার বেশি যোগ করবে এবং বেশিরভাগ লোকের কাছে এটি অবশ্যই সহনীয় নয়। ঐচ্ছিক ফি: স্যুভেনির সার্টিফিকেট:১০রিঙ্গিত বাম-লাগেজ: ১০রিঙ্গিত কাঠের ওয়াকিং স্টিক: ৫রিঙ্গিত, কর্তৃপক্ষের পরিবেশ সংরক্ষণজনিত কারণে এখন আর বিক্রয় করা হয়না। এগুলো পার্ক সদর দপ্তর হতে বিক্রয়(ভাড়া নয়) হওয়া নিছক খোদাই করা গাছের ডাল,। দীর্ঘ, শক্ত একটি ডাল বাছাই করুন; অধিকাংশ ডাল যদিও বেশ ক্ষীণ এবং ছোট। মেটাল হাইকিং পোল(ভাড়ার জন্য): ১৫রিঙ্গিত, বিশেষ করে আপনার হাঁটু এবং গোড়ালি রক্ষা করার জন্য একটি হাঁটার লাঠি বা হাইকিং পোল অত্যন্ত সুপারিশ করা হয়। == দেখুন == কিনাবালু পার্ক বিভিন্ন ধরনের উদ্ভিদ এবং প্রাণীর আবাসস্থল, উচ্চতা বৃদ্ধির সাথে সাথে এদের বৈশিষ্ট্যগত পরিবর্তন হয়। পর্বতের শীর্ষের কাছাকাছি গাছগুলি ক্রমশ কমে আসে এবং ঝোপঝাড়, পাথর, চমৎকার দৃশ্যকে মেলে ধরে। প্রায় ৪.৫ কিমি এর কাছাকাছি কিছু বড় পিচার প্ল্যান্ট রয়েছে; তার অবস্থান একজন অভিজ্ঞ গাইড জানাতে পারবে। বোটানিক্যাল গার্ডেন: কিনাবালু পর্বত এবং বোর্নিওর অনন্য উদ্ভিদ কাছ থেকে দেখুন। হুইলচেয়ারে অপ্রবেশযোগ্য। পার্ক মিউজিয়াম: কিনাবালু পার্কের পাশাপাশি সাবাহের অন্যান্য পার্কের উদ্ভিদ এবং প্রাণী সম্পর্কে জানার জন্যে ছোট একটি এককক্ষবিশিষ্ট মিউজিয়ামের ব্যাখ্যামূলক চিহ্ন এবং প্রদর্শনী একনজর দেখা যেতে পারে। == করুন == === হাঁটার পথ === পার্কের বেশিরভাগ দর্শক চূড়ায় উঠেন না। যাদের সময় বা শক্তি সীমিত, তাদের জন্য প্রবেশদ্বারের আশেপাশে বাগান এবং অনেক ছোট ছোট হাঁটার পথ রয়েছে। পার্কের প্রবেশদ্বারে একটি কাদামাটির মানচিত্র পাওয়া যায় এবং সাইন পোস্টগুলি নির্দেশনা দেয়। এছাড়াও গাইডেড সফরও রয়েছে। পথগুলি (এমনকি যেগুলি কংক্রিট বা কাঠের তক্তা দিয়ে পাকা করা) হুইলচেয়ার-বান্ধব নয় কারণ এতে সিঁড়ি, সংকীর্ণ অংশ বা অন্যান্য প্রতিবন্ধকতা যুক্ত থাকে। === পর্বত আরোহণ === আরোহণের প্রস্তুতি শারীরিক এবং মানসিক যোগ্যতার ক্ষেত্রে আরোহনের প্রস্তুতি প্রয়োজন যাতে শীর্ষে পৌঁছানোর সাফল্য নিশ্চিত করা যায়। আরোহণের কমপক্ষে ২ মাস আগে জগিং এবং সিঁড়ি আরোহণের মতো ক্রিয়াকলাপ করা উচিত (যদি পূর্ব প্রস্তুতি না থাকে, তবুও আপনি শীর্ষে পৌঁছাতে পারেন তবে তা ক্লান্তিকর হবে)। এছাড়াও সিঁড়ি আরোহণের সময় ৫ কেজি ওজন বহন করার অনুশীলন করুন। যথাযথ চিকিৎসা সরঞ্জাম আনুন যেমন ব্যান্ড এইড, গোড়ালি বা হাঁটু রক্ষক, প্লাস্টার, প্যারাসিটামল, বমি বিরোধী বড়ি, পেশীর মলম ইত্যাদি। পেশী ব্যথা এড়াতে উপরে এবং নিচে আরোহণের আগে ব্যান্ড এইড পরুন। আরোহণ শুরুর আগে প্রতিদিন সন্ধ্যা ৬টায় গাইড দ্বারা একটি ব্রিফিং প্রদান করা হবে। আসল আরোহণ একটি ভাল চিহ্নিত পথ বরাবর করা হয় যেখানে প্রতি অর্ধ-কিলোমিটার চিহ্নিত সাইনপোস্ট রয়েছে। যদি লাবান রাটার জন্য আবাসনের ব্যবস্থা করা হয় তবে পর্বত আরোহনকারীদের একটি আরোহণ অনুমতি (অ-মালয়েশিয়ান প্রাপ্তবয়স্ক/শিশুদের জন্য ১০০রিঙ্গিত/৪০রিঙ্গিত বা মালয়েশিয়ান প্রাপ্তবয়স্ক/শিশুদের জন্য ৩০রিঙ্গিত/১২রিঙ্গিত) কিনতে হয়। ২০১৫ সালের ভূমিকম্পের(গুনুং কিনাবালুতে ষোলজন নিহত হয়েছিল, তাদের মধ্যে চারজন গাইড) পর থেকে পার্ক কর্তৃপক্ষ শীর্ষে যাওয়া সমস্ত ব্যক্তিকে একটি স্থানীয় গাইড কর্তৃক সেখানে পথপ্রদর্শন করে নিয়ে যাওয়া ও ফেরত আনা বাধ্যতামূলক করেছে। একটি গাইডের খরচ ৮৫-১২০রিঙ্গিত প্রতি ট্রিপ - প্রকৃত খরচ নির্ভর করে দলের সদস্যের পরিমান এবং কোন রুটটি ব্যবহার করা হবে তার উপর। গাইডরা একটি দলে ছয়জনকে পর্যন্ত সঙ্গ দিতে পারে, বড় দলগুলির জন্যে একাধিক গাইডের প্রয়োজন রয়েছে। পোর্টার বা বাহক ঐচ্ছিক। আরোহণের জন্য বীমাও প্রয়োজন হবে। এছাড়াও, একটি বাস রয়েছে যা পার্কের প্রবেশদ্বার থেকে আরোহণকারীদের আরোহণের পরিপূর্ণভাবে শুরু হওয়া পথ পর্যন্ত নিয়ে যায় (জনপ্রতি যাওয়া আসা ৫রিঙ্গিত)। যারা বাস না নেওয়ার সিদ্ধান্ত নেয় তারা একটি পিচঢালা রাস্তা বরাবর ৫ কিমি হাঁটার মুখোমুখি হয়। পর্বতের উপরে প্রায় এক কিলোমিটার অন্তর পর্যায়ক্রমিক বিশ্রামের স্থান রয়েছে। পুরো যাত্রাটি ৮.৭২ কিমি, ৬ কিমি উপরে লাবান রাটায় একটি বিরতি সহ যেখানে বেশিরভাগ আরোহণকারী একরাত অবস্থান করে। সাধারণত, আরোহণটি ০৭:৩০-১০:৩০ এ শুরু হয়। লাবান রাটায় আরোহণের প্রথম ৪ কিমি মাঝারি রকমের খাড়া যেখানে পথটি সিঁড়ি এবং কিছু পাথরের পথ দিয়ে সজ্জিত। শেষ ২ কিমি শুধুমাত্র পাথর নির্মিত শক্ত পথ। একজন স্বাভাবিক ব্যক্তি লাবান রাটায় পৌঁছায় (৬ কিমি যাত্রা) ৪-৫ ঘন্টায়(অনুপযুক্ত ব্যক্তি ৭-৮ ঘন্টায় পৌঁছান)। লাবান রাটার উপরের আরোহণটি সাধারণত ০২:০০-০৩:০০ এর মধ্যে শুরু হয়। খাড়া প্রান্তগুলি বরাবর আরোহণ সহ কিছু জায়গায় কঠিন। শীর্ষের কাছে উদ্ভিদগুলি কমে যাওয়ার সাথে সাথে এটি কিছু জায়গায় খুব ঝড়ো হতে পারে। উপর্যুক্ত ব্যক্তিদের নিকট এটি একটি চ্যালেঞ্জ মনে হবে অনুপযুক্তরা এটিকে প্রায় অসম্ভব বলে মনে করবে। আপনাকে জলরোধী ব্যাগে প্যাক করা অতিরিক্ত, শুকনো পোশাকসহ জলরোধী এবং উষ্ণ পোশাক আনতে হবে যার মধ্যে একটি টুপি এবং গ্লাভস সংযুক্ত থাকবে। আপনি যদি উচ্চতায় ভিজে যান তবে আপনি দ্রুত ঠান্ডা হয়ে যাবেন। আপনাকে সঠিক হাঁটার জুতা পরতে হবে। অতিরিক্ত ব্যাটারি সহ একটি ভাল হেডল্যাম্প আনুন (একটি হেডল্যাম্প একটি টর্চের চেয়ে বাঞ্ছনীয় কারণ শীর্ষের কাছে কিছু পাথর আরোহণের জন্য আপনার দুটি হাতের প্রয়োজন হবে), একটি হুইসেল এবং প্রচুর উচ্চ ক্যালোরি খাবার যেমন বাদাম এবং চকলেটও সাথে আনুন। একটি ডিসপোজেবল রেইন কোট যথেষ্ট। ভারী ব্যাগ আনা এড়িয়ে চলুন। প্রয়োজনীয় নয় এমন পোশাক এবং সরঞ্জামগুলি আপনার আরোহণ শুরু করার আগে কাউন্টারে রেখে যেতে পারেন। আপনি মেসিলাউ নেচার রিসোর্ট থেকে আরোহণ করতে পারেন। এই পথটি পার্কের প্রবেশদ্বার থেকে শুরু হওয়া পথের চেয়ে ২ কিমি দীর্ঘ কিন্তু সামগ্রিকভাবে কম খাড়া। পথের দুই তৃতীয়াংশ প্রধান পথের সাথে মিলিত হয়। পর্বত আরোহণ অত্যন্ত উৎসাহিত করা হয়, তবে এটি ক্লান্তিকর হবার ব্যাপারে সচেতন থাকুন। যখন আপনি পর্বতে আরোহণ করবেন, তখন ১৪ কেজি গ্যাস সিলিন্ডার ট্যাঙ্ক বহনকারী পোর্টারদের দিকে নজর রাখুন। কিছু পোর্টার স্যান্ডেল পরেন এবং বেশিরভাগেরই অস্থায়ী হারনেস(চালের বস্তা দিয়ে তৈরি) থাকে যা রসদে বোঝাই করা থাকে। পোর্টাররা টিম্পোহন গেট এবং লাবান রাটা রেস্টহাউসের মধ্যে ৬.৫ কিমি দূরত্ব দিনে কয়েকবার রসদ সরবরাহের জন্য অতিক্রম করেন এবং ভালো সরন্জামে সজ্জিত পথের সাথে অপরিচিত আরোহনকারীদের সহজেই অতিক্রম করে যেতে পারেন। যখন আপনি ১১০০০ফিট(৩৪০০মি) উচ্চতায় ক্লান্তিকর হাঁটা সম্পন্ন করবেন, তখন আপনার পর্যাপ্ত শক্তি থাকতে পারে এশিয়ার একমাত্র পার ভিয়া ফেরাটা ("লোহার রাস্তা", একটি সেট ক্যাবল এবং মই যা পর্বতে বোল্ট করা থাকে) করার জন্য, যা বিশ্বের সর্বোচ্চ। এটি এখনও তুলনামূলকভাবে অজানা, তাই আরোহীদের ভিড়ের ঝামেলা ছাড়াই এটি করার সুযোগ নিন। ভিয়া ফেরাটায় ৩টি ভিন্ন পথ রয়েছে, দীর্ঘতমটির জন্য সময় ৪-৫ ঘন্টা থেকে শুরু করে সবচেয়ে ছোটটির জন্য ২-৩ ঘন্টা সময় প্রয়োজন। ভিয়া ফেরাটা এবং পর্বত আরোহন পরবর্তী কার্যক্রম বুক করার সময় আপনার ভ্রমণ পরিকল্পনাগুলি মনে রাখুন, কারণ এই সময়টি দ্বিতীয় দিনের আরোহণের ৪-৫ ঘন্টা সময়ের সাথে যোগ করা হয়। মনে রাখবেন যে ২০১৫ সালের ভূমিকম্পের পর এক দিনে শীর্ষে আরোহণ এবং নিচে নামা আর সম্ভব নয়। আপনার একটি গাইড থাকতে হবে এবং এক রাত / দুই দিন সময় নিতে হবে (যদিও আপনি সক্ষম থাকলে দ্বিতীয় দিনের দুপুরের শুরুতে ফিরে আসতে সক্ষম হবেন)। == খাওয়া দাওয়া == পার্কের প্রবেশদ্বার এবং লাবান রাটায় ক্যাফেটেরিয়া এবং রেস্তোরাঁ রয়েছে। লাবান রাটায় পানীয়ের দাম কাছাকাছি শহরগুলির চেয়ে তুলনামূলকভাবে বেশি। এর কারণ হল সবকিছু লাবান রাটায় পোর্টারদের দ্বারা বহন করতে হয়। উদাহরণস্বরূপ, একটি বিয়ারের ক্যানের দাম ২৪রিঙ্গিত; চা ৬রিঙ্গিত; ৫০০মিলি বোতলজাত পানির দাম ৭রিঙ্গিত। তবে খাবারের মান আশ্চর্যজনকভাবে ভাল। টাকা সঞ্চয়ে জন্য, আপনি গন্তব্যে উদ্দেশ্যে যাত্রার আগে রুটি, বেকড পণ্য, চকলেট এবং অন্যান্য হালকা ওজনের শক্তি সমৃদ্ধ খাবার মজুত করতে পারেন, তবে আপনাকে(অথবা একজন পোর্টারকে) ২৩০০ মিটার উপরে বহন করতে হবে। নিজের সাথে ইনস্ট্যান্ট নুডলস এবং চা প্যাকেট পাশাপাশি স্ন্যাকস নিয়ে আসা ভাল; ক্যাফেটেরিয়া গরম পানির জন্য ১রিঙ্গিত চার্জ করে। কিছু কুঁড়েঘরে বৈদ্যুতিক কেটলি রয়েছে যেখানে আপনি বিনামূল্যে নিজের জন্য পানি গরম করে নিতে পারেন। একটি প্যাকেজ ডিলে চারটি খাবার অন্তর্ভুক্ত থাকবে, পাহাড়ের উপরে যাওয়ার পথে খাওয়ার জন্য টেকঅ্যাওয়ে লাঞ্চ(মুরগি এবং সবজি, শক্ত সিদ্ধ ডিম এবং শক্তি বার / কুকিজ), বিকাল ৪টা থেকে বুফে ডিনার (আপনার নির্ধারিত সময়ে ঘুমানো নিশ্চিত করতে), শীর্ষ আরোহণের আগে রাত ২টা থেকে রাতের খাবার এবং শীর্ষ আরোহণের পরে সকাল ৭.৩০ থেকে প্রাতঃরাশ। তিম্পোহন বা মেসিলাউ গেট থেকে আগত পর্বতারোহীদের অবশ্যই বুফে প্রাতঃরাশের জন্য ১৯:৩০ এর আগে লাবান রাটায় পৌঁছাতে হবে অন্যথায় তাদেরকে খাবারের জন্য নিজেদের অর্থ পরিশোধ করতে হবে। যেখানে আপনার তিম্পোহন বা মেসিলাউ গেটে ফিরে যাওয়ার আগে বুফে প্রাতঃরাশের জন্য শেষ সময় হল ১০:৩০। == থাকা == আবাসন আগে থেকেই বুক করা সবচেয়ে ভালো — প্রকৃতপক্ষে, এই হাইকটি এতটাই জনপ্রিয় হয়ে উঠেছে যে আপনাকে কয়েক মাস আগে থেকেই বুক করতে হতে পারে। পার্কটি বিশেষ করে পরিষ্কার আবহাওয়ার সময় খুব ভিড় হতে পারে। লাবান রাটায় প্রদত্ত আবাসন ছাড়া পাহাড়ে রাত কাটানো সম্ভব নয় এবং ক্যাম্পিং অনুমোদিত নয় - অতএব, আপনার প্রি বুক করা আবাসন থাকতে হবে। তবে, কখনও কখনও বাতিলও করা হয়। যদি আপনি আগাম পাহাড়ি কুটির আবাসন বুক করতে না পারেন, তবে আপনার নির্ধারিত আরোহনের দিনে যত তাড়াতাড়ি সম্ভব পার্কের সদর দফতরে পৌঁছান এবং সেখানে জিজ্ঞাসা করুন। আপনি ভাগ্য সুপ্রসন্ন হতে পারে এবং একটি বিছানা পেতে পারেন। নিয়ম অনুযায়ী, বুকিংয়ে গাইড পরিষেবাগুলি অন্তর্ভুক্ত থাকতে হবে। === পার্কের সীমানার ভিতরে === আগে সাবাহ পার্ক দ্বারা পরিচালিত সমস্ত আবাসন এখন Sutera Sanctuary Lodges, একটি বেসরকারি কোম্পানির মাধ্যমে ব্যবস্থা করা হয়, টেল: +60-88-303917 ফ্যাক্স: +60-88-317540; info@suterasanctuarylodges.com। সুতেরা (a.k.a. Sutera Harbour) হাইকারদের প্রবেশদ্বারের কাছে তাদের লজে প্রথম রাত থাকা বাধ্যতামূলক করেছে। এটি প্রায় ১১,০০০ ফুট উচ্চতায় লাবান রাটায় নির্ধারিত থাকার সাথে সংযোজন করা। পার্কের বাইরে থাকা আবাসনের তুলনায় থাকার খরচ উল্লেখযোগ্যভাবে বেশি এবং এতে বাধ্যতামূলক খাবার কেনা ইত্যাদি অন্তর্ভুক্ত রয়েছে। কিনাবালু পার্ক url=http://www.wavetune.com/sslweb/index.php/en/kinabalu-park-red phone=+60 88 889086 এর অবস্থান কিনাবালু পর্বতের ট্রেইলের শুরুতে। আবাসন হোস্টেল, ব্যক্তিগত কক্ষ (দুইজন পর্যন্ত) থেকে শুরু করে পুরো কেবিন এবং লজ (বড় গ্রুপের জন্য) পর্যন্ত রয়েছে। সকলেরই সাধারণ রান্নাঘরের সুবিধা রয়েছে। ডর্ম বিছানার জন্য ৭০রিঙ্গিত, স্যুটের জন্য ৯২রিঙ্গিত-১৮৪রিঙ্গিত, পুরো লজের জন্য ২৩০রিঙ্গিত-১১৫০রিঙ্গিত। মেসিলাউ নেচার রিসোর্ট url=http://www.mesilaunatureresort.com/ phone=+60 88 871519 ডর্ম ১৩রিঙ্গিত, কক্ষ ৩৫০রিঙ্গিত মেসিলাউ নেচার রিসোর্ট কিনাবালু পর্বতের পাদদেশে একটি শান্তিপূর্ণ আশ্রয়স্থল। এটি সুতেরা স্যাংচুয়ারি লজ দ্বারা পরিচালিত আবাসন সহ কিনাবালু পর্বতের শীর্ষে যাওয়ার একটি বিকল্প যাত্রা বিন্দু। তাছাড়া মেসিলাউ নেচার রিসোর্ট বহিরাগত প্রজাতির প্রাণী এবং উদ্ভিদের আবাসস্থল যা জায়ান্ট পিচার প্ল্যান্ট, নেপেনথেস খুঁজে পাওয়ার সেরা জায়গা। === পার্কের বাইরে === পার্কের বাইরে প্রধান রাস্তার পাশে অবস্থিত প্রচুর হোটেল বিকল্প রয়েছে। এছাড়াও, পার্কের নিকটতম শহরগুলি, কুন্ডাসাং (৬ কিমি) এবং রানাউ (৩০ কিমি)এ তাদের নিজস্ব হোটেলও রয়েছে। আয়ানা হলিডে রিসোর্ট url=http://www.ayanaholidayresort.com/ ইমেইল=ayanaholidayresort@gmail.com ঠিকানা=কেজি, টিনোমপোক, মাইল ৩৫ কিনাবালু ন্যাশনাল পার্ক, নাবালু। পথনির্দেশ: কিনাবালু পর্বত ন্যাশনাল পার্ক থেকে ৬৮০ মিটার। ফোন=+60 146636636, খরচ=৭৭ রিঙ্গিত থেকে শুরু। আয়ানা হলিডে চারটি ক্যাটাগরির মধ্যে একটি পছন্দ অফার করে: স্ট্যান্ডার্ড, ডিলাক্স, সুপিরিয়র এবং হলিডে-হাউস। এই কক্ষগুলি পরিষ্কার এবং আরামদায়ক। জে রেসিডেন্ট url=http://www.jresidence.com/ | ইমেইল=info.jresidence@gmail.com অবস্থান: পার্ক থেকে ৩০০ মিটার দূরত্বে। ফোন=+60 128696969 খরচ ৮৮ রিঙ্গিত থেকে শুরু। এটি কিনাবালু পর্বত ন্যাশনাল পার্কের বাইরে সবচেয়ে কাছের লজ এবং কিনাবালু পার্কের ভিতরে চ্যালেট এবং লজের তুলনায় কক্ষের দাম তিনগুণ কম। জে রেসিডেন্স তাদের জন্য উপযুক্ত যারা কিনাবালু পার্ক সদর দফতরের চারপাশে বাজেট বান্ধব, সাধারণ মৌলিক, প্রকৃতির কাছাকাছি আবাসন এবং শান্তি ও নীরবতা প্রয়োজন। ডি'ভিলা রিনা রিয়া লজ url=https://m.facebook.com/111583126867507/posts/282596409766177/ ফোন=+60 88 889282। খরচ ৩০রিঙ্গিত থেকে শুরু। অবস্থান: কিনাবালু পার্কের প্রধান প্রবেশদ্বার থেকে ৫০০ মিটার দূরে। স্ট্যান্ডার্ড রুম, ফ্যামিলি রুম এবং ডরমিটরি সুবিধা বিদ্যমান। রেস্টুরেন্টে সুস্বাদু স্থানীয় খাবার পরিবেশন করা হয়। কিনাবালু পাইনের রিসোর্ট url=http://www.kinabalupineresort.com ইমেইল=reservation@kinabalupineresort.com ফোন=+60 88 386775 ফ্যাক্স=+60 88 385857 খরচ=১৭০ রিঙ্গিত থেকে শুরু। অবস্থান: কিনাবালু ন্যাশনাল পার্ক এবং রানাউয়ের মধ্যে প্রধান রাস্তায় অবস্থিত। এটি পর্বতের ছবি তোলার জন্য একটি দুর্দান্ত জায়গা। রেস্টুরেন্টে খাবার এবং বিয়ার পাওয়া যায়। ক্রেডিট কার্ড গ্রহণ করা হয়। কিনাবালু রোজ কেবিন/ওয়েন জেন রোজ কেবিন ইমেইল=krc145@yahoo.com, ঠিকানা= ১৮ কিমি, জালান রানাউ-তামপারুলি, ফোন=+60 88 889233 খরচ= ১০০রিঙ্গিত থেকে শুরু(সর্বশেষ সম্পাদনা=২০১৬-১১-২৩) পার্ক গেট থেকে দুই মিনিটের ড্রাইভ। কক্ষ থেকে কিনাবালু পর্বতের দুর্দান্ত দৃশ্য দেখা যায়। ম্যাজিক মাউন্টেন কান্ট্রি হোম url=http://www.sabahbb.com,ফোন=+60 19 8214338 খরচ=৪২০রিঙ্গিত থেকে শুরু, পার্কের পাশে কিনাবালু পর্বত গল্ফ কোর্সের মধ্যে একটি ব্যক্তিগত সম্পত্তিতে অবস্থিত, এই অস্ট্রিয়ান-মালয়েশিয়ান কান্ট্রি হোম "পুরানো ধাঁচের আরাম, সুস্থতা এবং সৌন্দর্য" প্রদান করে। দূরবর্তী অবস্থানের কারণে, রান্না করা প্রাতঃরাশ এবং সেট ডিনার সর্বদা কক্ষের মূল্যে অন্তর্ভুক্ত থাকে। ইংরেজি, জার্মান, মালয় এবং চীনা ভাষায় পরিষেবা বিদ্যমান। ডাবল অকুপেন্সি নির্ধারিত। অ্যারিস্টো কিনাবালু রিসোর্ট url=http://www.aristoasia.com,ইমেইল=info@aristoasia.com, ফোন=+60 88872719 খরচ=৩০রিঙ্গিত থেকে ১৬০রিঙ্গিত পর্যন্ত বিভিন্ন বিছানার ব্যবস্থা সহ ২১টি কক্ষ, সংযুক্ত বাথরুম এবং কেবল চ্যানেল সহ টিভি। হোটেল কক্ষ ছাড়াও, AKR-এ বাঙ্ক-বেডের ব্যবস্থা সহ ৬টি কক্ষ রয়েছে। ইমেলের মাধ্যমে বুকিং করা বিদ্যমান। মাউন্টেন লজ ঠিকানা=কিনাবালু পার্ক সদর দফতরের কাছে। পথনির্দেশ-কোটা কিনাবালু থেকে কিনাবালু সদর দফতরের ১ কিমি আগে। ফোন=+60 16-208490 খরচ=২৫ রিঙ্গিত থেকে শুরু । ট্রপিক্যাল রেইন ফরেস্টের সুন্দর ল্যান্ডস্কেপ এবং পর্বতের দৃশ্য সহ কাঠের তৈরি ভবন! কিরামের গ্রাম url=http://kiramsvillage.com, ইমেইল=jamalulk@gmail.com ঠিকানা=মেসিলাউ কুন্ডাসাং ফোন=+60 19 8213443। খরচ= ২০০রিঙ্গিত থেকে শুরু। কিনাবালু পর্বত গল্ফ কোর্সের কাছে এবং মেসিলাউ নেচার রিসোর্ট (মেসিলাউ ট্রেইলের জন্য ইনটেক)থেকে ১৫ মিনিটের দূরত্বে। == নিরাপদ থাকুন == খারাপ আবহাওয়ার সময় পাহাড় কতটা বিপজ্জনক হতে পারে তা সম্পর্কে সচেতন থাকুন। গাইড রোপ এবং আপনার গাইডের কাছাকাছি থাকুন। যদি আপনি গাইড রোপগুলি দেখতে না পান, একটি বাঁশি বাজান বা চিৎকার করুন। পাতলা বাতাস এবং পাহাড়ের ধ্বনিবিজ্ঞানের কারণে, আপনার চিৎকার যতটা দূরে পৌঁছাবে বলে আপনি আশা করেন ততটা পৌঁছাবে না এবং অনেক দিক থেকে আসতে পারে বলে মনে হতে পারে। বিশেষ করে বড় গ্রুপে, যেখানে পিছিয়ে পড়া লোকেরা পিছিয়ে পড়ে, একটি আরোহন সঙ্গী থাকা সবচেয়ে ভালো। পাতলা বাতাস কিছু লোকের জন্য সমস্যা সৃষ্টি করে। তাড়াহুড়ো না করে ধীরে ধীরে এবং নিশ্চিতভাবে আরোহণ করা সবচেয়ে ভালো। পাহাড়টি যথেষ্ট উঁচু যাতে উচ্চতাজনিত অসুস্থতা হতে পারে, তাই লক্ষণগুলি সম্পর্কে নিজেকে পরিচিত করুন এবং সেগুলির জন্য নজর রাখুন। চূড়ান্ত আরোহণের জন্য, উপযুক্ত পোশাক পরুন। তাপমাত্রা কখনও কখনও হিমায়িত হতে পারে। এটি উত্তপ্ত হওয়ার সাথে সাথে আপনি যা খুলে ফেলতে পারেন এমন বেশ কয়েকটি পাতলা স্তর থাকা ভালো। গরম রাখার জন্য একটি টুপি অপরিহার্য। কিছু জায়গায় গাইড রোপগুলি টানতে গ্লাভস প্রয়োজন। আপনার হাত মুক্ত রাখতে একটি হেড টর্চ আনুন। ক্লান্ত পেশী এবং ক্লান্ত পায়ের কারণে নামা আরোহণের চেয়ে বেশি বেদনাদায়ক হতে পারে। কিছু ধাপ খাড়া। ধীরে ধীরে পদক্ষেপ নিন এবং জুতার সামনে আঙ্গুলগুলি আটকে রাখবেন না। খাড়া রুটে অন্ধভাবে হাঁটার পরিবর্তে ধীরে ধীরে ঢালু থানেজন্য জিগ-জ্যাগ করুন। অভিজ্ঞ গাইডরা আক্ষরিক অর্থে পাহাড়ের নিচে লাফিয়ে এবং দৌড়াবে, তবে একই চেষ্টা করবেন না। পেশী ব্যথা উপশম ক্রিম এবং হাঁটু এবং গোড়ালি সমর্থন আনা সহায়ক হতে পারে। হাইক করার পর কয়েক দিন আপনার পা ব্যথা হতে পারে। পরবর্তী কয়েক দিনের জন্য কোনও কঠোর কার্যকলাপ পরিকল্পনা করবেন না, যদি না আপনি জানেন যে আপনি এটি পরিচালনা করতে পারেন। শীর্ষে আরোহণের সময় ভালভাবে হাইড্রেটেড থাকা গুরুত্বপূর্ণ। ট্রেইলে প্রতিটি পন্ডক (বিশ্রাম প্যাভিলিয়ন) এ, একটি বড় ট্যাঙ্ক রয়েছে যা পাহাড়ের উপরে পরিষ্কার পানির উৎস থেকে পাইপ দ্বারা ক্রমাগত পূর্ণ করা হয়। ট্যাঙ্কগুলি "অপরিশোধিত জল" হিসেবে চিহ্নিত, তবে জল পান করার জন্য নিরাপদ। অতএব, প্রচুর ভারী বোতল জল আনা অপ্রয়োজনীয়; একটি বোতল যথেষ্ট হবে। == সম্মান == কিনাবালু পর্বত স্থানীয় কাদাজান দুসুন জনগণের কাছে পবিত্র বলে বিবেচিত হয়, এবং সেই কারণে সর্বোচ্চ সম্মান দাবি করা হয় এবং পর্বতারোহীদের চিৎকার, চেঁচামেচি বা গালি দেওয়া থেকে বিরত থাকতে হবে। জনসমক্ষে নগ্নতা (টপলেস সানবাথিং সহ)পর্বতে অত্যন্ত উস্কানিমূলক বলে বিবেচিত হয় না, তবে এটি মালয়েশিয়ায় একটি অপরাধ এবং গ্রেপ্তারের কারণ হতে পারে। মালয়েশিয়ার পেনাল কোডের ধারা ২৯৪এ অনুসারে, কোনো ব্যক্তি যদি কোনো জনসমক্ষে অশ্লীল কাজ করে দোষী সাব্যস্ত হয় তবে তার তিন মাসের কারাদণ্ড, জরিমানা বা উভয়ই হতে পারে। বিদেশীদের ক্ষেত্রে, মালয়েশিয়া থেকে বহিষ্কার এবং মালয়েশিয়ায় প্রবেশে নিষেধাজ্ঞাও হতে পারে। ২০১৫ সালের নগ্নতা প্রদর্শন এবং শীর্ষে তাদের নগ্নতার ছবি তোলা এবং চিত্রগ্রহণের ফলে মালয়েশিয়ার অনেক সম্প্রদায় বিশ্বাস করে যে এটি ভূমিকম্পের কারণ হয়েছিল যার ফলে শীর্ষের একটি অংশ(যেটি "গাধার কান" নামে পরিচিত) ভেঙে পড়ে এবং নিম্ন ঢালে ভূমিধস হয়। সব রুটের শুরুতে খুব স্পষ্ট সাইনেজ স্থাপন করা হয়েছে যা ব্যাখ্যা করে যে পর্বতে নগ্ন হওয়া গ্রেপ্তারের কারণ হবে যেমনটি উপরে উল্লেখ করা হয়েছে। পূর্বোল্লিখত ঘটনায় জড়িত যুক্তরাজ্যের নাগরিকরা চার দিন কারাগারে কাটিয়েছে এবং তাদের মালয়েশিয়ায় প্রবেশে আজীবন নিষেধাজ্ঞা দিয়ে বহিষ্কার করা হয়েছে। == পরবর্তী গন্তব্য == কুন্ডাসাং — পর্বতের নিকটতম শহর পোরিং হট স্প্রিং — কিনাবালু পর্বত থেকে ৩৯ কিমি দূরে। এখানে বেশ কয়েকটি খোলা আকাশের পুলের মতো স্নানের টব রয়েছে, এছাড়াও ইনডোর জাকুজি রয়েছে। এখানে আরেকটি প্রধান আকর্ষণ হল মেঙ্গারিস গাছগুলিকে সংযুক্ত করে ১৫৭.৮-মিটার দীর্ঘ সাসপেনশন ব্রিজের উপর ক্যানোপি ওয়াক। এর সর্বোচ্চ বিন্দু মাটি থেকে ৪১ মিটার উপরে। আপনি গাছের শীর্ষে পরিবেশগত ব্যবস্থা পর্যবেক্ষণ করতে পারেন। আপনি যদি প্রকৃতির সঙ্গীত প্রেমিক হন, এখানে আপনি পাখি, পোকামাকড় এবং সম্ভবত জঙ্গলের প্রাণীদের দ্বারা অর্কেস্ট্রাল পারফরম্যান্স শুনতে পাবেন। হাঁটার পর, এটি ক্লান্ত পেশী শিথিল করার জন্য একটি দুর্দান্ত জায়গা; তবে, সন্ধ্যায় কোটাকিনাবালুতে ফিরে যাওয়ার জন্য পরিবহন পাওয়া কঠিন হতে পারে, তাই এখানে রাত কাটানোই ভালো। রানাউ — পর্বতের দক্ষিণ-পূর্বে ৩০ কিমি দূরের শহর।